CELEX: C2004/094/54
Language: da
Date: 2004-04-17 00:00:00
Title: Sag anlagt den 18. februar 2004 af Kommissionen for De Europæiske Fællesskaber mod Republikken Østrig. Sag C-78/04

17.4.2004   
            
            
               DA
            
            
               Den Europæiske Unions Tidende
            
            
               C 94/25
            
         Sag anlagt den 18. februar 2004 af Kommissionen for De Europæiske Fællesskaber mod Republikken Østrig.
   Sag C-78/04
   (2004/C 94/54)
   Ved De Europæiske Fællesskabers Domstol er der den 18. februar 2004 anlagt sag mod Republikken Østrig af Kommissionen for De Europæiske Fællesskaber ved Ulrich Wölker og Minas Konstantinidis, som befuldmægtigede, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Det fastslås, at Republikken Østrig har tilsidesat sine forpligtelser i henhold til artikel 2, nr. 4, artikel 9, stk. 3-5, bilag IV samt artikel 1, sammenholdt med bilag I, nr. 1.1. og nr. 6.6, i Rådets direktiv 96/61/EF af 24. september 1996 om integreret forebyggelse og bekæmpelse af forurening (1), idet
               
                           a)
                        
                        
                           definitionen af begrebet »bestående anlæg« i artikel 2, nr. 4, ikke er gennemført fuldstændigt i de på forbundsniveau vedtagne bestemmelser (Gewerbeordning 1994)
                        
                     
                           b)
                        
                        
                           kravene vedrørende vilkårene i godkendelsen i henhold til artikel 9, stk. 4, ikke er gennemført fuldstændigt i de på forbundsniveau vedtagne bestemmelser (Gewerbeordning 1994) og kravene i henhold til artikel 9, stk. 3-5, ikke er gennemført fuldstændigt i delstaten Niederösterreich (NÖ Elektrizitätswesengesetz 2001)
                        
                     
                           c)
                        
                        
                           bilag IV ikke er gennemført fuldstændigt i de på forbundsniveau vedtagne bestemmelser (Gewerbeordning 1994) og de af delstaten Niederösterreich vedtagne bestemmelser (NÖ Elektrizitätwesengesetz 2001)
                        
                     
                           d)
                        
                        
                           direktivet med hensyn til de i bilag I, nr. 1.1, nævnte termiske kraftværker ikke er blevet gennemført i de på forbundsniveau og af delstaten Salzburg vedtagne bestemmelser og ikke er blevet gennemført fuldstændigt i de af delstaten Burgenland vedtagne bestemmelser (Burgenländisches Elektrizitätswesengesetz 1999)
                        
                     
                           e)
                        
                        
                           direktivet med hensyn til de i bilag I, nr. 6.6, nævnte anlæg til intensiv avl ikke er gennemført i de af delstaterne Burgenland, Salzburg og Tyrol vedtagne bestemmelser.
                        
                     
         
               2.
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter:
   Selv om gennemførelsesfristen udløb den 30. oktober 1999, har Republikken Østrig endnu ikke eller i tilstrækkeligt omfang gennemført visse af direktivets bestemmelser (artikel 2, nr. 4, artikel 9, stk. 3-5, bilag IV samt artikel 1, sammenholdt med bilag I, nr. 1.1 og 6.6).
   
      (1)  EFT L 257, s. 26.